b'\n_START_ARTICLE_\nAsteroid tipa B\n_START_PARAGRAPH_\nAsteroid tipa B je vrsta relativno redkih oglikovih \xcb\x99(karbonatnih) asteroidov, ki spadajo v \xc5\xa1ir\xc5\xa1o skupino asteroidov C. Najve\xc4\x8d asteroidov tipa B je v zunanjem delu asteroidnega pasu. Posebno veliko jih je v asteroidni dru\xc5\xbeini Palas. Ta dru\xc5\xbeina asteroidov vsebuje drugi najve\xc4\x8dji asteroid Palas.\n_START_SECTION_\nZna\xc4\x8dilnosti\n_START_PARAGRAPH_\nAsteroidi tipa B vsebujejo osnovne, lahko hlapljive snovi iz za\xc4\x8detka nastajanja Son\xc4\x8devega sistema._NEWLINE_V splo\xc5\xa1nem so podobni asteroidom tipa C. Od njih se razlikujejo v absorbciji v ultravijoli\xc4\x8dnem delu spektra (pod 0,5 \xce\xbcm), ki je majhna ali je sploh ni. Ka\xc5\xbeejo malo bolj modro bravo. Albedo je med 0,04 in 0,08. Spektroskopske raziskave asteroidov tipa B ka\xc5\xbeejo, da so sestavljeni iz anhidriranih silikatov, hidratiziranih glinenih materialov, organskih polimerov, magnetite in sulfidov. Najbolj podoben material se najde na karbonatno hondritnih meteoritih, ki so jih malo segrevali.'